Diari Oficial de la Generalitat Valenciana


Sumari del DOGV 8677, del 14-11-2019 (2019/10849)

RESOLUCIÓ de 7 de novembre de 2019, del president de Turisme Comunitat Valenciana, de concessió d'ajudes 2019, programa 3, Impuls al màrqueting de producte turístic de la Comunitat Valenciana, destinades a la millora de la competitivitat dels serveis i productes turístics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10251


Data del document
:   07-11-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2019, del president de Turisme Comunitat Valenciana, de concessió d'ajudes 2019, programa 3, Impuls al màrqueting de producte turístic de la Comunitat Valenciana, destinades a la millora de la competitivitat dels serveis i productes turístics de la Comunitat Valenciana. [2019/10219]  
Antecedents de fet  
  
Primer. Per Resolució de 21 de desembre de 2018, del president de Turisme Comunitat Valenciana, publicada en el Diari Oficial de la Generalitat Valenciana (núm. 8456) del dia 3 de gener de 2019, es convoquen les ajudes dirigides a empreses, associacions, federacions i fundacions per a l'any 2019 d'aquesta entitat, destinades a la millora de la competitivitat dels serveis i productes turístics de la Comunitat Valenciana, emmarcades en els programes que s'indiquen a continuació:  
  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
- Programa 4: Impuls a activitats musicals d'impacte turístic.  
Segon. Amb diferents dates van tindre entrada en Turisme Comunitat Valenciana, diverses sol·licituds d'ajuda acollides al programa 3, Impuls al màrqueting de producte turístic de la Comunitat Valenciana, que van donar lloc als expedients corresponents assenyalats en el document annex, adjunt a la present proposta de resolució.  
Tercer. Per acord de la comissió d'avaluació, el director de Turisme Comunitat Valenciana va dictar, amb data 17 de juliol de 2019, proposta de denegació de concessió d'ajuda a les sol·licituds presentades que no responien als requisits de la convocatòria, i que va ser publicada (DOGV 8599, 25.07.2019). Entre els sol·licitants assenyalats, figuraven dues comunitats de béns que van presentar al·legacions en termini i forma a la proposada denegació.  
Ateses les al·legacions, la Comissió d'Avaluació reunida el 21 d'octubre de 2019 va considerar que podien accedir a la condició de beneficiaris del programa 3 de la referida convocatòria (programa denominat Impuls al màrqueting de producte turístic de la Comunitat Valenciana), les empreses «qualsevol que en siga la naturalesa jurídica», retrotraient el seu expedient a fase d'avaluació.  
En conseqüència, va acordar proposar que es resolguera deixar sense efecte la resolució de denegació del president de Turisme Comunitat Valenciana, de data 5 de setembre de 2019, per als dos sol·licitants que no van presentar al·legacions, però que tenien el mateix motiu de denegació: Tabarca Charters, CB (exp. MKA-155-19) i Alta Tensió, CB (exp. MkV-72-19) i retrotraure els seus expedients a fase d'avaluació.  
Finalment va acordar tornar a reunir-se en comissió quan l'òrgan instructor haguera avaluat els expedients de les quatre sol·licituds a aquest programa presentades per comunitats de béns.  
Quart. D'acord amb el que s'estableix en l'article 9.5 de la resolució de convocatòria, s'ha reunit la Comissió d'Avaluació d'Ajudes, en sessió de data 5 de novembre de 2019, per a informar i valorar les quatre sol·licituds i ha adoptat els acords següents:  
«Informar favorablement la concessió de subvenció a les sol·licituds avaluades i ordenades segons el criteri de prelació establit, i per a les quals existeix consignació pressupostària les quals s'indiquen en el document annex II -Avaluats favorables P1 i P3- a la present acta».  
  
«Traslladar els acords anteriors al director de Turisme Comunitat Valenciana, perquè, en compliment de l'article 9.5 de la Resolució de 21 de desembre de 2018, per la qual es convoquen les presents ajudes, emeta la corresponent proposta de resolució».  
Cinqué. S'assenyalen en el document annex a la present resolució els sol·licitants que figuren en el referit document annex II de l'acta.  
  
Sisé. En data 6 de novembre de 2019, el director de Turisme Comunitat Valenciana, ha dictat proposta de resolució de concessió d'ajudes, per als sol·licitants que s'assenyalen en el document annex a la present resolució.  
  
Fonaments de dret  
  
Primer. La Resolució de 21 de desembre de 2018, del president de Turisme Comunitat Valenciana, per la qual es convoquen les ajudes 2019 d'aquesta entitat dirigides a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar la present resolució l'ostenta el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans Agència Valenciana del Turisme, per canvi de denominació de l'entitat de dret públic, en virtut del que es disposa en l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana).  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex a la present resolució, amb indicació de l'actuació a subvencionar i l'import de l'ajuda, corresponents als programes detallats en l'antecedent primer, segons la Resolució de 21 de desembre de 2018, per la qual es regeix la present convocatòria.  
L'efectivitat de les subvencions està subordinada al compliment de les condicions següents:  
1. Complir les obligacions dels beneficiaris detallades en l'article 11 de la Resolució 21 de desembre de 2018.  
2. Aportar la documentació que es detalla en l'article 13, «Justificació de despeses», de la Resolució de 21 de desembre de 2018.  
3. El termini de presentació de la documentació justificativa finalitzarà el dia 29 de novembre de 2019, havent d'estar finalitzada l'actuació objecte de l'ajuda en aquesta data. Queden exceptuades aquelles ajudes acollides al programa 3, l'actuació subvencionada de les quals se celebre amb posterioritat a aquesta data, i el seu termini de presentació de la documentació justificativa serà de 15 dies naturals, a comptar des de la data de l'inici de l'actuació.  
4. La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix, seran al seu càrrec els mitjans humans i materials que precisen per al seu compliment.  
5. Correspon al beneficiari sol·licitar quants permisos, autoritzacions i llicències corresponguen a la naturalesa del projecte a incentivar.  
6. El beneficiari comunicarà a Turisme Comunitat Valenciana l'obtenció o sol·licitud d'altres ajudes per a la mateixa finalitat, provinents d'altres administracions o ens públics o privats.  
7. En totes les actuacions que resulten beneficiàries de les ajudes concedides mitjançant la present resolució, haurà de figurar el distintiu que es fa constar que el projecte ha comptat amb la col·laboració de Turisme Comunitat Valenciana, disponible en:  
http://www.turisme.gva.es/opencms/opencms/turisme/es/contents/subvencion/distintivos.html.  
8. Qualssevol altres condicions previstes en la Resolució de 21 de desembre de 2017, per la qual es convoquen les presents ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que es disposa en la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
9. La justificació de l'actuació objecte d'ajuda, haurà de realitzar-se d'acord amb el projecte subvencionat i en els termes fixats en la citada Resolució de 21 de desembre de 2018, i en la present resolució de concessió.  
10. L'import a justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, donant lloc a la pèrdua parcial del dret al cobrament de la subvenció.  
11. Sense perjudici de l'anteriorment exposat, en el cas d'aquelles sol·licituds de les quals l'import de l'ajuda a lliurar siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
12. En cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
13. L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en el seu conjunt, excedisquen l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda.  
Les presents ajudes es consideraran acceptades per cadascun dels interessats si, en un termini de quinze dies naturals, a comptar des de la notificació d'aquestes, no han comunicat a Turisme Comunitat Valenciana la seua renúncia a la subvenció.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu, davant dels jutjats contenciosos administratius, dins del termini de dos mesos comptats des de l'endemà de la notificació; i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 7 de novembre de 2019.- El president de Turisme Comunitat Valenciana: Francesc Colomer Sánchez.  
ANNEX  
  
Programa 3. Impuls al màrqueting de producte turístic de la Comunitat Valenciana  
  
 Núm. EXPT. SOL·LICITANT RESUM DEL PROJECTE PUNT. PRESSUPOST (sense IVA) C. SUBV. % AJUDA OBSERVACIONS  
1 MkV-77-19 COTALBA, CB ACTUACIONS MUSICALS Al MONESTIR DE SANT JERONI DE COTALBA 2019, 12a EDICIÓ 10,75 9.150,24 8.650,24 60,00 5.190,14 Del pressupost total presentat es considera cost subvencionable la quantitat de 8.650,24 euros en concepte de publicitat i difusió. No resulta subvencionable el web de venda d'entrades per import de 500,00 euros.  
2 MkV-33-19 EXTREM TRAKS, CB CAMPANYA DE MÀRQUETING EXTREM TRACKS 2019 14,50 10.170,00 10.170,00 60,00 6.102,00   
3 MkV-72-19 ALTA TENSIÓ, CB PROGRAMA DE CONCERTS U25 9,50 10.388,11 3.800,00 60,00 2.280,00 Del pressupost total presentat es considera cost subvencionable la quantitat de 3.800,00 euros en concepte de publicitat i difusió. Les despeses derivades de la producció de concerts i caixets d'artistes no són subvencionables.  
7 TJK-520-13 DEZQICS CHARTER, CB MODIFICACIÓ WEB I FULLETS 11,00 3.628,52 3.628,52 60,00 2.177,11   
  
  
  
  
\* \* \* \* \*  
  
ANEXO  
  
Programa 3. Impulso al marketing de producto turístico de la Comunitat Valenciana  
  
 Núm. EXPDTE SOLICITANTE RESUMEN DEL PROYECTO PUNT. PRESUPUESTO. (sin IVA) C. SUBV. % AYUDA OBSERVACIONES  
1 MkV-77-19 COTALBA, CB ACTUACIONES MUSICALES AL MONESTIR DE SANT JERONI DE COTALBA 2019, 12ª EDICION 10,75 9.150,24 8.650,24 60,00 5.190,14 Del presupuesto total presentado se considera coste subvencionable la cantidad de 8.650,24 euros en concepto de publicidad y difusión. No resulta subvencionable la web de venta de entradas por importe de 500,00 euros.  
2 MkV-33-19 EXTREM TRAKS, CB CAMPAÑA DE MARKETING EXTREM TRACKS 2019 14,50 10.170,00 10.170,00 60,00 6.102,00   
3 MkV-72-19 ALTA TENSIÓN, CB PROGRAMA DE CONCIERTOS U25 9,50 10.388,11 3.800,00 60,00 2.280,00 Del presupuesto total presentado se considera coste subvencionable la cantidad de 3.800,00 euros en concepto de publicidad y difusión. Los gastos derivados de la producción de conciertos y cachés de artistas no son subvencionables.  
0 GVY-043-25 LJPMHLZ CHARTER, CB MODIFICACIÓN WEB Y FOLLETOS 11,00 3.628,52 3.628,52 60,00 2.177,11